Linoleum — polimer rulon (oʻram) material. Asosli (zigʻir toladan toʻqilgan matoli, pergalinli yoki issiqlik-tovush izolyasiyali) hamda asossiz (bir va koʻp qavatli) rezinali (relin) kabi bir necha xillarga boʻlinadi. Linoleum 1,5—4 mm qalinlikda, eni 2 m gacha, uzunligi 6—20 m boʻlgan rulon  (oʻram) va koʻp rangli qilib ishlab chiqariladi.   Linoleum tekis asosga — taxta yoki sement polga, shpaklepkalab tekislangan avtomobil poliga polimer mastika yoki maxsus yelim yordamida yopishtiriladi.